Peh-táu-á Chhia-thâu

**Peh-táu-á hué tshia-thâu** () sī Tâi-uân Thih-lōo Kong-si Tshim-ò suànn ê thih-lōo tshia-tsām, bo̍k-tsîng tông-sî tsò Tshim-ò suànn ê tsiong-tiám tsām ia̍h-sī puànn-lōo-tsām. Pún-tsām khiā teh Sin-pak-tshī Suī-hong-khu Tshim-ò-lí (深澳里) kah Ke-lâng-tshī Tiong-tsìng-khu Sua-á-lí (砂仔里) ê kau-kài tshù, pinn--á ê hái-uan tio̍h-sî Huan-á-ò Uan. Peh-táu-á Chhia-thâu mā-ū "Pak Tâi-uân To-liông tshia-thâu (多良車頭)" ê miâ-siann.

## Tshia-tsām Kài-iàu
Peh-táu-á tshia-tsām bat tī 1989-nî 8-gue̍h 21-ji̍t tué-tio̍h Tshim-ò suànn tshâi-thiat sóo-í kheh-ūn ho̍k-bū mā huì-tsí, huì-tû tsìn-tsîng sī Tsio-hoo Tsām (招呼站),tong-sî kan-na ū tsi̍t-ê tshut-kháu teh Ke-lâng Tshī kíng-lāi. Tī 2014-nî khai-sí kè-uē tio̍h-lâi ho̍k-tsām, guân-sian phah-sǹg teh kū tē-tsí koh óng Tshim-ò (深澳) hong-hiòng 200 kong-tshioh ê sóo-tsāi siat tsām (lîn-kīn tshan-thiann kah tsng-thâu), in-uī ku-bîn tuì tshò-im iú-sóo kòo-lū, king-kuè hia̍p-tiāu liáu-āu, iū-koh teh kū sóo-tsāi hue-ho̍k tshia-tsām; pīng-tshiánn teh 2016-nî 12-gue̍h 28-ji̍t tiông-sin khé-iōng. Bo̍k-tsiân Peh-táu-á tshia-tsām siat-tīng tsò "Tsio-hoo Tsām", iû Suī-hong Tshia-thâu kuán-lí. Bo̍k-tsiân Peh-táu-á tshia-tsām kan-na khai-hòng pak-tshik (khò-hái) gua̍t-tâi (月台) thê-kiong lú-kheh sú-iōng, lâm-tshik (khò-suann) gua̍t-tâi iá-koh sī hong-pì ê tsōng-thài.

Peh-táu-á tshia-tsām si-á-geh (siu-tsíng) liáu-āu teh Sin-pak Tshī kíng-lāi ê tsām-thé (站體) koh ke tsing-ka tsi̍t-ê tshut-kháu í-ki̍p siat-tì kong-tshia tsām-pâi. Peh-táu-á tshia-tsām ē-sái puânn-tshia kàu Rail Bike (thih-lōo khóng-bûn tshia) khì Tshim-ò Tshia-thâu.

## Tshia-thâu Kòo-tsō

Peh-táu-á tshia-thâu sī pîng-bīn tshia-tsām, siat-tì gān-sik gue̍h-tâi nn̄g-tsō.

## Iân-kik Li̍k-sú
*1967-nî 8-gue̍h 25: Tsuân-suànn thong-tshia, kái-tsò tsio-hoo-tsām。
*1971-nî 10-gue̍h 16: Pún-tsām huì-tsí.
*1972-nî 1-gue̍h: Ho̍k-siat Tsio-hoo Tsām.
*1989-nî 8-gue̍h 21: Tshim-ò Suànn thîng-pān kheh-ūn gia̍p-bū, Peh-táu-á tsām huì-tsí, gua̍t-tâi tn̂g-kî khǹg teh îng.
*2014-nî 1-gue̍h 24: In-uī Hái-kho-kuán Tshia-thâu hù-kīn ê ki-bîn khòng-gī lia̍t-tshia tāi-sok ê tshò-im hām huì-khì, kâng-nî kio̍k-pōo hue-ho̍k îng-ūn, tsū-án-ne tshim-ò suànn iû pún-tsām tsiânn-tsò puànn-lōo-tsām.
*2016-nî 7-gue̍h: Tâi-thih Gî-lân Kong-bū-tuān thik-tsu Sin-tâi-phiò 1,082-bān lâi tsíng-kiàn Peh-táu-á Tshia-thâu ê gua̍t-tâi.
*2016-nî 11-gue̍h: Peh-táu-á Chhia-thâu í hái kah lōng uî ì-siōng tsìn-hîng kiàn-tsō, í-king teh pún gue̍h-hūn uân-kang.
*2016-nî 12-gue̍h 28: Pún-tsām khé-iōng liáu-āu, tshú-tāi Hái-kho-kuán Tshia-thâu tsiânn-tsò Tshim-ò-suànn ê tsiong-tiám-tsām ia̍h-sī puànn-lōo-tsām. Peh-táu-á Tshia-thâu mā khiā-tī Ke-lâng-tshī與- hām Sin-pak-tshī kau-kài tshù ê Tâi-2 suànn pin-hái kong-lōo ê lōo-pinn.
*2019-nî: Tâi-uân Thih-lōo Kuán-lí Kio̍k kah Sin-pak-tshī tsìng-hú ha̍p-tsok ê RAILBIKE khé-iōng, sú-iōng Tshim-ò-suànn thîng-sái ê Peh-táu-á Tshia-thâu tsì Tshim-ò Tshia-thâu tsi-kan ê khu-tuānn, lī-iōng kì-iú kuí-tō siat-tì thih-lōo khóng-bûn-tshia, lōo-suànn tsuân-tn̂g 1.3 km.
*2024-nî 4-gue̍h 9-hō: Pún-tsām in-uī lōo-suànn pian-pho kái-siān kang-tîng tsiām-sî thîng-tsí îng-ūn.
*2025-nî 2-gue̍h 26: Kang-tîng uân-kang liáu-āu hue-ho̍k îng-ūn.

## Lī-iōng Tsōng-hóng
Kin-kì  ê tsu-liāu, pún hué-tshia-thâu "ta̍k-ji̍t ê lú-ūn-liōng" tāi-iok sī , teh Tâi-uân ta̍k ê hué-tshia-thâu tang-tiong pâi tē- miâ.

## Lîm-kīn Tshia-thâu
***Huì-tsí îng-ūn bôo-sik**, ki-pún-siōng kim-kue-tsio̍h-suànn uì Peh-táu-a Tshia-thâu kau Peh-tshioh-mn̂g-á lóng huì-tsí. Sin-ê Tshim-ò Suànn tō ke tsi̍t-ê Hái-kho-kuán Tshia-thâu, Tshim-ò Tshia-thâu kàu Tsuí-lâm-tōng-á Tshia-thâu, bo̍k-tsiân iah-bē khue-ho̍k.
:***Kū tshim-ò Suánn**

:***Kim-kue-tsio̍h Suànn**

## Tsù-kha

## Tsù-kái

## Tsham-ua̍t
* Huānn-sik gua̍t-tâi (Side platform)
* Tâi-uân Thih-lōo Kong-si tshia-thâu tíng-kip (臺灣鐵路公司車頭等級)
* Peh-táu-á
* Huan-á-ò-uan
* Tshim-ò-uan
* Tshim-ò-suann
* Liâm-tōng Uan (濂洞灣)

## Guā-pōo Liân-kiat

*國營臺灣鐵路股份有限公司 – 八斗子車站
*八斗子火車站-新北市觀光旅遊網